Public procurement notice: Contract Notice
Published: 2020-03-25
Buyer: Præstø Fjernvarme A.m.b.a.
Country: DK
Contract type: Works
Procedure: Restricted procedure
CPV classification: 45000000: Construction work | 45232142 | 45251000 | 45251200: Construction work for cooling towers | 45251250
Submission deadline: 2020-04-21
Award criteria: The most economic tender

Technical requirements: Præstø Fjernvarme A.m.b.a. (herefter benævnt værket) ønsker at etablere et solvarmeanlæg til fjernvarmeproduktion. Anlægget skal etableres på lokationen Værkstedsvej 3, 4720 Præstø, matrikel nr. 15x, som Præstø Fjernvarme ejer. Værkets nuværende fjernvarmecentral er placeret på nabomatrikel, hvorfra der er adgangsvej.
Der er udarbejdet og godkendt projektforslag iht. varmeforsyningsloven for etablering af solvarmeanlæg på ca. 8 500 m2.
Parallelt med nærværende totalentreprise etablerer Præstø under en separat entreprise et varmepumpeanlæg med luftkølere. Under varmepumpeentreprisen etableres også en varmeakkumuleringstank og en ny teknikbygning, hvori solvarmeveksler m.v. skal installeres. Solvarmeanlæggets drift skal tilpasses samdrift med varmepumpen for at opnå den optimale energiproduktion.
I tillæg til dette skal der afsættes tid til uddannelse af driftspersonale og koordinering med varmepumpeleverandøren med hensyn til projektering og udførelse.
Totalentreprenøren skal stå for alle leverancer, detailprojektering, installation, etablering og drift af byggeplads, midlertidige foranstaltninger, indkøring, aflevering, garantiforhold m.v., som er relateret til nærværende totalentreprise og nødvendig for det komplette og funktionsdygtige anlæg.
Udvælgelsen blandt de konditionsmæssige ansøgere vil ske på baggrund af en helhedsvurdering af det af tilbudsgiverens fremlagte materiale omhandlende teknisk og faglige egnethed.
De prækvalificerede ansøgere vil skriftligt blive anmodet om af afgive et indledende tilbud. Det er kun de prækvalificerede tilbudsgivere, der kan afgive tilbud.
Forhandlingsfasen løber fra de udvalgte ansøgers modtagelse af ordregivers opfordring til at deltage i processen og frem til anmodning om endeligt tilbud.
Ad 1: Minimumskrav for økonomisk og teknisk formåen betragtes som opfyldte, såfremt der afleveres en erklæring fra virksomhedens bank eller kautionsselskab, om at tilbudsgiver kan stille bankgaranti iht. ABT 18 § 9 (entreprenørgaranti og anfordringsgaranti for forudbetaling af 1. rate).
Ad 2: Årsomsætning for de seneste 3 afsluttede og reviderede regnskabsår skal oplyses. Virksomheder der endnu ikke har afsluttet 3 regnskabsår skal aflevere tilgængelige oplysninger omkring årsomsætning.
Ad 4: Egenkapitalen i de seneste 3 år må ikke være negativ. Såfremt virksomheden endnu ikke har afsluttet 3 regnskabsår, må egenkapitalen pr. dags dato ikke være negativ.
1) Oplysning af virksomhedens erfaring med dimensionering og etablering af solvarmeanlæg til fjernvarmeproduktion indenfor de seneste 5 år. Dette oplyses i form af en referenceliste med relevante projekter.
2) Oplysninger om underentreprenører indenfor levering af styring, elarbejder mv. samt disses relevante referencer inden for de seneste 5 år. Anvendes der ikke underentreprenører oplyses totalentreprenørens egne relevante referencer inden for det pågældende område.
Præcise oplysninger om klagefrist(er): I henhold til LBK nr. 593 af 2. juni 2016 om lov om Klagenævnet for Udbud gælder følgende klagefrister i relation til gennemførelse af udbud:
Klage over ikke at være prækvalificeret skal være indgivet til Klagenævnet for Udbud inden 20 kalenderdage regnet fra dagen efter den dag, hvor ordregiveren har afsendt en underretning til de berørte ansøgere om, hvem der er blevet prækvalificeret, hvis underretningen har angivet en kort redegørelse for de relevante grunde for beslutningen, jf. lovens § 7, stk. 1.